
G R A D   S I NJ
GRADONAČELNIK
   Sinj,  01. rujna 2010. godine
P R I O P Ć E NJ E  ZA  M E D I J E
- svima

Ovim putem obraćamo se  Sinjskoj i široj javnosti kako bi iste upoznali s najavama  ravnatelja Doma zdravlja Splitsko-dalmatinske županije o namjeri otkazivanja Ugovora o radu i izradi Programa zbrinjavanja viška radnika unutar predmetne Ustanove, a u sklopu koje se nalazi i Ispostava Doma zdravlja Sinj u kojoj bi prema određenim saznanjima  također trebalo doći do otkazivanja ugovora o radu  odnosno otpuštanja zaposlenika


Osupnuti i iznenađeni takvim najavama iste najoštrije osuđujemo, te smo spremni iskoristiti sve zakonske i ostale mogućnosti kako bi  spriječili daljnju devastaciju i srozavanje zdravstvene zaštite  građana Grada Sinja i ostalih  građana s područja Jedinica lokalne samouprave bivše Općine Sinj koji zdravstvenu zaštitu ostvaruju u sklopu Doma zdravlja Splitsko-dalmatinske županije, Ispostavi Sinj. 

Napominjemo da je samo tijekom 2007. godine iz Ispostave Doma zdravlja Sinj već otišlo 40 zaposlenika, te bi se daljnjim smanjivanjem  broja zaposlenih  nepovratno smanjila kvaliteta usluga pružanja zdravstvene zaštite.

Stoga zaključno apeliramo na v.d. ravnatelja i ostala nadležna tijela da preispitaju opravdanost donošenja jedne takve odluke, od iste odustanu te poduzmu aktivnosti koje bi rezultirale podizanjem kvalitete usluge pružanja zdravstvene zaštite i poboljšavanjem uvjeta u Ispostavi Doma zdravlja Sinj, sve na zadovoljstvo naših sugrađana.

Gradonačelnik

          Ivica Glavan, prof.
Na znanje:

1. Ministar zdravstva i socijalne skrbi

gosp. Darko Milinović

2. Zamjenik župana SDŽ i predsjednik Upravnog vijeća Doma zdravlja SDŽ
gosp. Luka Brčić

3. Ravnatelj Doma zdravlja SDŽ

gosp. Dragomir Petric

